
ISLAMSKI BONTON 

ISLAMSKIM BONTONOM 
DO HUMANIZACIJE COVJEKA 



Medu krizama kroz koje prolazi savremeni covjek kriza morala 
je, bez dvojbe, najteza i po ljude najpogubnija. Zbog te ktize, koja je 
svakim danom sve izrazenija i dublja, ljudski zivot je degradiran a 
opstanak svih stanovnika nase planete je u velikoj opasnosri. Zato je 
izgradnja licnosti koju ce krasiti visoke moraine i karakterne osobine 
najpreci cilj cijem ostvarenju treba da streme svi ljudi, bez obzira na 
njihovu vjersku, nacionalnu ili neku drugu pripadnost. 

Odgajati ljude nije nimalo lahak posao, narocito danas, u 
vrijeme velikih izazova i posrtaja kojima je izlozen ljudski rod. A 
ako je cilj angazovanja na planu odgoja ljudi, narocito mladih 
narastaja, odgojiti ih tako da se u svim zivotnim situacijama 
ponasaju savjesno i odgovorno, onda je to jos tezi zadatak. 

Potreba za moralnoscu, moralnim ljudima i lijepim (moralnim) 
ponasanjem dolazi do izrazaja narocito danas, u vrijeme 
relativiziranja univerzalnih vrijednosti i velikog obezduhovljenja 
covjecanstva, kada je zatiranje bozanskih principa moralnosti postalo 
princip polirike, javnog zivota, kulmre, obrazovanja, te duha vremena 
opcenito. Rezultat takvog stanja je eskalacija nemorala i ruznog 
(neljudskog) ponasanja u svim podrucjima covjekove egzistencije, te 
porast zlocina, nasilja i kriminala na svim stanama svijeta. Zbog toga 
su cjelokupno covjecanstvo i ljudski rod u vrlo teskoj situaciji. 
Rjesenje je u povratku univerzalnim vrijednostima, moralu, cestitosti 
i lijepom ponasanju. 

Islam kao kompletan svjetonazor ima svoj bonton ili kulturu 
ponasanja u svim zivotnim situacija. U islamu je tacno regulisano 
kako se treba odnositi prema covjeku od momenta kada on dode 
kao novorodence na ovaj svijet pa sve do nacina njegovog 
ukopavanja i polaganja u mezar. Takoder, u islamu se tacno zna 
kako musliman treba da se ponasa prema roditeljima, djeci, supruzi, 
rodbini, komsijama, radnom mjestu i kolegama, prirodi i okolisu, 




biljkama i zivotinjama itd. Sve to regulisano je odredbama islamskog 
bontona kojih treba da se pridzavaju svi sljedbenici islama ma gdje 
zivjeli, jer islamski bonton je, zapravo, skup pravila i propisa o tome 
kako vjernik i vjemica treba da se ponasaju u zivotu i, po 
islamskom ucenju, islamski bonton muslimanima nije samo 
preporucen, vec nareden. 

Poslanik Muhammed, sallallahu 'alejhi ve sellem, u jednoj 
svojoj izreci rekao je da je on poslan kako bi izgradio i upotpunio 
moraine osobine i ponasanje ljudi. To znaci da je svrha i cilj 
Muhammedove, sallallahu 'alejhi ve sellem, poslanicke misije odgoj 
ljudi i afirmacija njihovih pozitivnih osobina i lijepog ponasanja. 
Shodno tome, odgojiti ljude da se u svim zivotnim simacijama 
ponasaju moralno i odgovorno, cilj je svakog kur'anskog ajeta i 
svake poslanicke izreke (hadisa). 

Po slovu Kur'ana, ljudi nece bid pravi vjernici ukoliko se ne 
budu ugledali u zivot i djelo Allahovog Poslanika, sallallahu 'alejhi 
ve sellem. O tome se govori u brojnim kur'anskim tekstovima od 
kojih izdvajamo sljedece: 

Vi u Allahovom Poslanika imate divan u%or onoga koji se nada 
Allahovoj milosti i nagradi na onom svijetu, i koji cesto Allaha spominje. (El- 
Ah^ab, 21) 

I tako mi Gospodara tvoga, oni nece biti vjernici, dok %a sudiju u 
sporovima medusobnim tebe (Muhammede) ne prihvate i onda %bog presude 
tvoje u dusama svojim nimalo tegobe ne osjete i dok se sasvim ne pokore. (En- 
Nisa', 65) 

Ono sto vam Poslanik naredi toga se pridr^avajte, a ono sto vam 
3 abrani toga se klonite. ( El-Hasr ; 7) 

Onaj ko se pokorava Poslaniku pokorava se iAllahu. (En-Nisa\ 80) 

Neka se pripa^e oni koji postupaju suprotno naredenju Poslanikovom, 
da ih iskusenje kakvo ne stigne Hi da ih patnja bolna ne snade. (En-Nur, 63) 

Poruka navedenih ajeta je da su vjernici i vjernice duzni da se 
ugledaju u Allahovog Poslanika, sallallahu 'alejhi ve sellem, u svim 
podrucjima zivota, jer je to put ka postizanju istinske srece na ovom 
i Allahovog zadovoljstva i milosti na buducem, vjecnom svijetu. 

Knjiga Islamski bonton istaknutog bosanskog alima i 
doktora hadiskih znanosd profesora Sefika Kurdica, opsezna je 

studija o kulturi ponasanja u raznim zivotnim situacijama, od onih 
licnih kao sto su: odrzavanje higijene, nacin jela, pica, oblacenja, 
sjedenja, spavanja, obavljanja nuzde itd., do situacija koje se 
smatraju najintimnijim sferama ljudskog zivota, kao sto je spolni 
zivot supruznika. Odnos prema roditeljima, djeci, rodbini, 
prijateljima i komsijama takode je detaljno razmatran u ovoj knjizi, 
posebno duznosti, prava i obaveze u tim, doista, izuzetno vaznim 
sferama meduljudskih odnosa. Kako se ponasati na putovanju, pri 
kupoprodaji i ekonomskom poslovanju, u dzamiji, za vrijeme 
ramazana, bajrama, bolesti i, naravno, prilikom smrti i dzenaze - 
nezaobilazne su teme ove, uistinu, korisne knjige koja, prvi put na 
bosanskom jeziku, detaljno i studiozno, shodno metodologiji 
naucno-istrazivackog rada, tretira svako od navedenih pitanja. 

Specifikum Kurdicevog rada je lahkoca stila i preglednost 
(svaka tema ima niz podnaslova koji, zapravo, predstavljaju sukus 
islamskog bontona, sto omogucava citaocu, ukoliko zapamti te 
podnaslove, da brzo i lahko nauci osnovne postulate kulture 
islamskog ponasanja u razlicitim zivotnim situacijama), uz 
maksimalnu naucnu utemeljenost i argumentaciju. Profesor Kurdic 
u ovom svom djelu, uz navodenje kur'anskih tekstova koji govore o 
raznim temama islamskog ahlaka i bontona, citira i spominje brojne 
hadise Allahovog Poslanika, sallallahu 'alejhi ve sellem, te izreke 
ashaba, tabi'ina i znamenitih islamskih ucenjaka. Siroka hadiska 
naobrazba koja krasi profesora Kurdica, inace doktora, i profesora 
hadisa, omogucila je ovom istaknutom bosanskohercegovackom 
alimu i da'iji da za sve hadise i predaje koje je spomenuo u ovom 
djelu izvrsi tzv. tahrid \ tj. pronade ih u izvornoj hadiskoj literaturi. 
To je izuzetno zahtjevan i naporan posao jer se radi o vise stotina 
tomova razlicitih hadiskih djela i njihovih komentra. Radi ilustracije, 
dovoljno je napomenuti da npr. sam Buharijin Sahih s Ibn 
Hadzerovim komentarom ( Fethu-l-Ban ) sadrzi cetrnaest velikih 
tomova, a taj Sahih ima i druge komentare. Musned imama Ahmeda 
ibn Hanbela, u redakciji Ahmeda Sakira, stampan je u trideset 
tomova a ostala hadiska djela ( suneni , musnedi, mu'd^emi, mustedreci, 
musannefi itd.), takoder su stampana u vise tomova i vecina ih ima 
po nekoliko komentara. Dr. Kurdic vjesto barata navedenim 
izvorima i u fusnotama ovog djela upucuje citaoca koji zeli siru 
edukaciju ili hadise u izvornom (arapskom) obliku, da ih s 
lahkocom pronade u toj bogatoj i raznovrsnoj hadiskoj literaturi, 

sto predstavlja veliki hizmet hadiskoj znanosti opcenito, narocito na 
nasim prostorima. Pronalazenje itahrid^) hadisa izuzetno je naporan 
i spor posao a to najbolje znaju oni koji su se tim bavili ill su, barem 
nekada, tragali za odredenim hadisom ili izrekom ashaba nastojeci 
da ih pronadu u dubokom morn hadiske literature. 

Kurdicev trud u ovoj knjizi predstavlja znacajan doprinos 
drugoj poddisciplini hadiske nauke koja se strucno naziva el-hadis el- 
mewdu'i ili tematski hadis. To podrucje, ni teoretski ni prakticno, nije 
dovoljno istrazeno na nasim prostorima, a ovo Kurdicevo djelo, 
gdje su hadisi u vezi s islamskim ahlakom i bontonom prvo 
pronadeni a zatim naucno valorizovani i tematski obradeni, dobar je 
primjer nasim mladim izucavateljima hadiske nauke kako da se 
ponasaju kada budu izucavali neku drugu temu u svjetlu hadisa 
Allahovog Poslanika, sallallahu 'alejhi ve sellem. 

Zbog svega navedenog, smatramo da je Islamski bonton 
profesora Sefika Kurdica knjiga koja ce dobro doci svima. Oni koji 
nisu muslimani pomocu ove knjige lahko i brzo se mogu upoznati s 
osnovama kulture islamskog ponasanja u raznim situacijama i 
zivotnim podrucjima, a muslimani iz nje mogu spoznati kako se 
ponasati shodno islamskim propisima i odredbama, sto je nasiroko 
elaborirano na stranicama ove knjige. To je za muslimane vjerski 
imperativ i obaveza, jer na taj nacin oni prakticno svjedoce svoju 
pripadnost islamu. Knjiga Islamski bonton posebno dobro ce doci 
roditeljima, uciteljima, nastavnicima i pedagozima koji su duzni da 
nasu djecu i nove natrastaje odgajaju na osnovama morala, lijepog 
ponasanja, cestitosti, radinosti i postenja. Zato ce ova knjiga dobro 
doci nasoj citalackoj javnosti i to je razlog vise davanju preporuka 
za njeno stampanje. 



Doc. dr. hfz. Safvet Halilovic 
Profesor na Islamskoj pedagoskoj akademiji u Zenici 




UVOD 



Islam je jelokupan sistem koji regulira sve segmente ljudskog Ijvota, 
tako obuhvatan, pove^an i isprepleten da pokriva sve covjekove iskonske 
potrebe. Islam nije samo cisto emocionalno vjerovanje otrgnuto od realnog 
domena ljudskog egsjstiranja, vec duboko %adire i u sve sfere drustvenog, 
socijalnog moralnog politickog vojnog pravnog i drugih aspekata ljudskog 
sjvota. 

Islam ima svoje specificnosti koje ga itekako znacajno 
distanciraju od drugih ideologija, sistema i religija. Islam nije 
teologija, jer, uz vjerovanje, islam je i nacin zivota koji treba 
prakticno primijeniti i ne moze se svesti na tako usku oblast, sto je 
inace slucaj sa teorijskim teoloskim studijama. Otuda u islamu 
izgradnja vjerovanja nije tekla u vidu nekakve teorije, ideologije ili 
dijalektike, vec u formi zivog, organskog sjedinjavanja i direktnog 
formiranja zivota koji se prakticira u samoj zajednici. 

Doista je islam ozbiljan, dinamican i praktican nacin zivota. 
On je i objavljen s ciljem da uredi zivot u njegovoj prakticnoj formi 
i da konkretnu stvarnost potcini svojim kriterijima. Buduci da dolazi 
od Nepogresivog, zasnovan je na znanju a ne neznanju, na 
savrsenstvu a ne neispravnosti, na snazi a ne slabosti i na mudrosti 
a ne hirovitom misljenju! Sve koncepcije, vrijednosti, standard!, 
kriteriji, etika i moral proizilaze iz Njega samoga. Nije slucaj, kao u 
drugim sistemima, da sve to proizilazi od ljudi, pa postupajuci tako, 
oni povjeravaju ljudskim bicima, a ne Svemogucem Allahu, pravo 
vlasti nad njima. 

Inace, islam, po svojoj prirodi, ne trpi da bude predstavljen 
samo kao duhovna i kulturoloska kategorija, jer to odudara od 
njegove naravi i njegovog konacnog cilja. On nikada ne prerasta u 
cistu teoriju, vec uvijek zadrzava status dinamicne realnosti. 

Potrebno je znati da, kako god je islam bozanska vjera, on, u 
isto vrijeme, ima i bozanski metod u djelovanju. On je u potpunom 
suglasju sa prirodom islama i zato nikako nije moguce odvojiti 
supstancu islama od njena metoda u praksi. 

Treba naglasiti da je islam, kako god je objavljen da promijeni 
idejnu koncepciju covjecanstva, i, sukladno tome, zivotnu stvarnost 
i svakodnevnicu, isto tako je dosao da promijeni metod i program 

kojim se ta koncepcija izgraduje i kojim se mijenja ta zivotna 
stvarnost. 

Otuda je Kur'an objavljivan sukcesivno, kako bi se promjena 
te koncepcije mogla na prirodan nacin i ostvariti: I kao Kur'an , sve dio 
po dio ga objavljujemo da bi ga ti Ijudima malo pomalo ka^ivao, i prema 
potrebi ga objavljujemo } 

Uloga bozanskog metoda i programa je da nam pruzi poseban 
nacin misljenja kojim cemo se osloboditi svih vidova neislamskih 
misljenja koje trenutno dominiraju svijetom i sve izrazenije prodiru 
u muslimansku kulturu, obrazovanje i svakodnevnicu. 

Mora se upozoriti da je katastrofalna zabluda nekih 
intelektualaca da se zivo islamsko vjerovanje koja mora imati svoju 
potvrdu u dinamicnoj, progresivnoj zivotnoj stvarnosti udalji od 
svoje prirode i pretvori u teoriju namijenjenu izucavanju i opcem 
obrazovanju, samo zato da bi se bijednim i nesavrsenim ljudskim 
teorijama suprotstavili nekakvom islamskom teorijom. 

Islam svoju ulogu moze obaviti samo na sretnoj sintezi 
izmedu teorijskih uputstava i prakticnog djelovanja, kako je 
primjecivao nas veliki intelektualac sehid Mustafa Busuladzic, 
podcrtavajuci da se misija islama ne bi zadrzala ni 14 godina a ne 14 
stoljeca, da nije bilo dosljedne sinteze izmedu rijeci i djela 
Allahovog poslanika, Muhammeda, s.a.v.s. Covjecanstvo, narocito u 
ovom vremenu, nece da slusa samo ucenje, a da njegovu potvrdu 
ne vidi u prakticnom zivotu. 

Prva generacija muslimana dobro je to znala i primijenila u 
svojoj svakodnevnici. Na zalost, kasnije generacije nisu mogle 
pratiti prethodne, pa je doslo do nesuglasja izmedu teoretskih 
promisljanja i prakticnog djelovanja. Kako to danas povratiti? 

Od danasnjih muslimana ne ocekuje se da covjecanstvu 
ponude nekakva vanredna materijalna i naucna dostignuca, jer je 
potrebno prilicno puno vremena da se dostigne Evropa i Zapad u 
tim segmentima. Potrebno je traziti ono sto nedostaje zapadnoj 
kulturi i civilizaciji! Ono sto nedostaje zapadnoj kulturi i civilizaciji 
jeste nepatovreno vjerovanje/^z^ i nepogresivi, bozanski metod i 
program/ menhedj koji ce savremenom covjecanstvu omoguciti da 



1 El-Isra’, 106 

